Elman Araslı

Elman Araslı () — şərqşünas alim, filologiya elmləri doktoru, professor, diplomat, Azərbaycanın Səudiyyə Ərəbistanı və İordaniyadakı keçmiş səfiri, İslam Əməkdaşlıq Təşkilatındakı (İƏT) nümayəndəsi.

 Həyatı 
Elman Araslı Azərbaycan Dövlət Universitetinin filologiya fakültəsində təhsil alıb.

SSRİ Elmlər Akademiyasının Şərqşünaslıq İnstitutunda ərəb filologiyası üzrə aspiranturanı bitirmişdir. 1961-ci ildə Moskva Dövlət Universitetində namizədlik dissertasiyasını müdafiə edir. Misirdə SSRİ Ticarət nümayəndəliyində işləyir, SSRİ-nin Bağdaddakı Mədəniyyət Mərkəzinin Baş direktoru olur, burada səfirliyin birinci katibi kimi ilk dəfə olaraq diplomatik fəaliyyətə başlayır, diplomatik nomenklaturaya daxil olur.

65 ölkədə nümayəndəliyi, filialları olan Sovet Dostluq Cəmiyyəti adlandırılan (SSOD) nüfuzlu qurumda beş il Yaxın və Orta Şərq ölkələri şöbəsinə rəhbərlik edir, “RSFSR-in əməkdar mədəniyyət işçisi” fəxri adına layiq görülür. 1980-1984-cü illərdə SSRİ-nin İordaniya, Yəmən səfirliyində çalışır, həm də Sovet Mədəniyyət Mərkəzinin baş direktoru vəzifəsini daşıyır.

Elman Araslı Azərbaycanın Səudiyyə Ərəbistanı və İordaniyada səfiri kimi xidmət edib, İslam Əməkdaşlıq Təşkilatında daimi nümayəndə olub.

22 avqust 2014-cü ildə vəfat etmiş, 23 avqustda dəfn olunmuşdur.

 Ailəsi 
Elman Araslı filologiya elmləri doktoru, professor, Azərbaycan EA-nın akademiki, ədəbiyyatçı, tənqidçi Həmid Araslının oğludur.

Gəncənin məşhur din xadimi və dövrünün tanınmış maarifçi ziyalılarından olmuş Məmmədtağı Araszadənin nəvəsidir.

1989-cu ildə SSRİ-nin dağılmasından sonra Moskvada yaradılan Rusiya-Azərbaycan Dostluğu Cəmiyyətinin sədr müavini Elvira Araslının həyat yoldaşıdır.

 Kitabları 
 "Yarım əsr Yaxın Şərqdə", 630 səh..

 İstinadlar 


 Ədəbiyyat 
 Hacı Nərimanoğlu, "ELMAN ARASLI-80: Diplomat ömrü", "Xalq qəzeti", 18.07.2013.

 Xarici keçidlər 

Kateqoriya:Şərqşünaslar
Kateqoriya:Azərbaycan şərqşünasları
Kateqoriya:Filologiya elmləri doktorları
Kateqoriya:Professorlar
Kateqoriya:Azərbaycanın Səudiyyə Ərəbistanındakı səfirləri
Kateqoriya:Azərbaycanın Omandakı səfirləri
Kateqoriya:Azərbaycanın Qətərdəki səfirləri
Kateqoriya:Azərbaycanın Bəhreyndəki səfirləri
Kateqoriya:Azərbaycanın İordaniyadakı səfirləri
Kateqoriya:Azərbaycanın İraqdakı səfirləri
Kateqoriya:Azərbaycan memuarçıları